Vilja Toomi
Vilja Toomi (sünninimi Vilja Isok; 3. september 1920 Keila – 26. veebruar 1993 Tallinn) oli eesti muusika- ja rahvatantsupedagoog ning koorijuht. Ta lõpetas Tallinna Õpetajate Seminari. Õppis Tallinna Riiklikus Konservatooriumis muusikapedagoogika eriala, 1967. aastal lõpetas ta Tallinna Pedagoogilise Instituudi. Ta töötas muusikaõpetajana Tallinna 29. 7-klassilises koolis, hiljem Tallinna 21. Keskkooli muusika süvaõppega klassides. Ta oli mudilaskooride dirigent I, III ja IV koolinoorte laulu- ja tantsupeol. Ta on maetud Tallinna Metsakalmistule.